google/wiki40b huggingface dataset:
Alvar Aalto

Livsløp

Aalto ble fødd i 1898 i Kuortane og døde i 1976 i Helsingfors. Foreldrene hans var landmålerne Johan Henrik Aalto og Selly Matilda Aalto (f. Hackstedt). 
Alvar Aalto studerte arkitektur ved Tekniska högskolan i Helsingfors fra 1916 til 1921.  Han dro da tilbake til Jyväskylä, der han åpnet sitt første arkitektkontor i 1923. Året etterpå giftet han seg med Aino Marsio, som var arkitekt, interiør-, glass- og møbeldesigner. De holdt sammen fra 1924 til Ainos død i 1949. Noen år senere, i 1952, giftet han seg på nytt. Denne gangen med arkitekten Elsa-Kaisa (Elissa) Mäkiniemi.

Arkitektur

Alvar Aalto er en av de mest kjente finske arkitektene gjennom historien, og var banebrytende innenfor moderne arkitektur. Blant kjente bygg som Aalto tegnet er Finlandiahuset i Helsingfors og et boligområde i Seinäjoki. I boligområdet inngår kirke, rådhus, bibliotek, teater og politistasjon. Det meste av arkitekturen hans var nydannende. 
Utenlandske bygg er blant annet studentboliger ved MIT i Boston, boliger i Zürich og et kunstmuseum i Shiraz i Iran.  I Sverige har han tegnet huset til Västmanlands-Dala Nation, ved Sysslomansgatan i Uppsala.
Aalto ble kjent som en funksjonalist som etterstrebet enkle, geometriske, vakre og samtidig fungerende bygninger. Funksjonalismen hans har kommet i konflikt med det estetiske idealet, valget av marmor som fasademateriale på Finlandiahuset er vakkert, men passer dårlig med det finske klimaet, og har allerede blitt skiftet ut en gang.
Aalto startet arbeide med funksjonalismen på 1920-tallet, ikke direkte i Bauhaus-versjonen, men med en egen filosofi, der hensynet til menneskenes grunnleggende behov stod sentralt.
Typisk for Aalto er at han tar tak i de rene linene til funksjonalismen, og bryter de opp i organiske buer, som for eksempel i  operahuset i Essen.

Design

Aalto vart i tillegg berømt som formgiver. Han arbeidet mye med glassdesign, et eksempel er den såkalte Aalto- vasen. Andre kjente verk er Kulturhuset i Helsingfors, Rovaniemi bibliotek og Viborg bibliotek. Aalto tegnet den finske paviljongen på verdensutstillingen i 1939.
Aaltoglass (både av Aino og Alvar) ble produsert av Iittala. Aaltomøbler ble produsert av Artek, en bedrift Aalto var med på å grunnlegge. Mellom anna har Aalto designet flere stoler. 
De mest kjente møblene til Aalto er de tre- og firbeinte krakkene, stol og lenestol. Krakken er en av de mest kopierte møblene til Aalto, spesielt er det mange kopier av den firbeinte krakken. Mange av møblene sine planla Aalto i samarbeid med Korhonens møbelfabrikk (Korhosen huonekalutehdas).
Johan Arild Aarli

Bakgrunn og utdannelse

Johan Arild Aarli er sønn av bygdebokforfatteren Ånen Årli (1902–1982) og han er oppkalt etter sin bestefar Johan Ånensen Årli.

Karriere

Aarli studerte medisin ved Universitetet i Bergen og ble uteksaminert i 1961. I 1969 spesialiserte han seg som nevrolog og ble dr.med. i 1972. Han ble professor i nevrologi ved Universitetet i Bergen i 1977, (fra 2006 professor emeritus). Han var også overlege ved nevrologisk avdeling på Haukeland universitetssykehus i Bergen i 1977 og var det til han pensjonerte seg. Aarli har skrevet over over 300 vitenskapelige artikler, samt flere bøker.
I perioden 1982 til 1984 var Aarli prodekan og dekanus i perioden 1985 til 1988 for det medisinske fakultet ved Universitetet i Bergen.

President for World Federation of Neurology

Aarli ble i 2005 valgt til president for World Federation of Neurology (WFN). Han var president i en fireårsperiode til 2009. Tidligere var han visepresident fra 2001 til 2005. Aarli var initiativtaker og jobbet for å få Kina med i WFNs organisasjon og lyktes med det, han jobbet også for å kartlegge fordelingen av nevrologisk kompetanse på verdensbasis og spesielt i Afrika. I Afrika var det enkelte land der det ikke var en eneste nevrolog.
Aarli og WFN fikk opprettet en WHO-divisjon for mental sykdom, rusmisbruk og nevrologiske forstyrrelser.

Den Norske Nevro-literære Klubb

Den Norske Nevro-Litterære klubb består av en liten gruppe hjernespesialister med interesse også i kunstnerisk og historisk retning. Her er Aarli medlem og han har vært med å utgi en rekke nevrolitterære bøker sammen med andre medlemmer av klubben. Gruppens medlemmer har gjennom årene holdt en rekke foredrag og publisert tallrike artikler og bøker i grenselandet mellom kunst, historie og nevrologi. Bøker som Hjernen og kunsten (2005), Hjernen og kulturen (2006) og The Brain and the Arts (2008), er utgitt sammen, der de fleste medlemmene av klubben har bidratt i ulik grad.

Utmerkelser

Aarli ble i 1996 utnevnt til ridder av 1. klasse av St. Olavs Orden.
Tom Friendly

Tom Friendly, jevnlig referert til som kun Tom eller herr Friendly, er en periodisk tilbakevendende fiktiv figur i den amerikanske TV-serien Lost. Serien fulgte de overlevende etter et flystyrt på en øde, mystisk øy i Stillehavet hvor de etterhvert kommer i kontakt med en eksisterende befolkning der, referert til som «de andre». Tom er spilt av den amerikanske skuespilleren M. C. Gainey.
Tom er en innflytelsesrik medlem av «de andre» og ble introdusert i 2005 i første sesongs finale «Exodus» hvor han kidnappet en av de overlevende. Tom som rollefigur har femten opptredener før han blir drept siste episode av sesong tre, «Through the Looking Glass». Derimot opptrer han to ganger i tilbakeblikk i sesong fire.
Glopheim kafé

Glopheim kafé er en kafé som ligger på Atna i Stor-Elvdal kommune. Selve huset stod ferdig i 1947, men fikk et tilbygg i 1953. Begge delene av huset er oppført i funksjonalistisk stil. I år 2000 ble kaféen lagt ned etter førti års drift, men fikk nye eiere som restaurerte det opprinnelige interiøret og gjenskapte 50-tallsstilen med jukeboks, respatex og negerdame på disken. Kaféen har ikke biljardbord, men serverer det lokale Atna-ølet. Bygget er nå fredet av Riksantikvaren. Glopheim kafé er tildelt Olavsrosa.
Mange av ildsjelene som stod bak gjenåpningen av Glopheim kafé, var også med på å starte Atna Bryggeri.
Giora Feidman

Biografi

Han ble født i Buenos Aires, Argentina, hvor hans bessarabiske foreldre immigrerte for å unngå forfølgelse. Feidman kommer fra en familie av klezmer-musikere. Hans far, bestefar og oldefar laget musikk for brylluper, bar mitzvaher og helligdagsfeiringer i Sentral-Europas ghettoer.
Feidman startet sin karriere som den yngste klarinettisten som noensinne har spilt med Israels symfoniske orkester. Han forlot orkesteret i begynnelsen av 1970-årene for å starte en solokarriere. Feidman har opptrådt som solist med Berlins symfoniske orkester og Kronos Quartet. Han spilte klarinettsoloene i filmmusikken til Schindlers liste, som vant en Oscar.
Feidman har samarbeidet og innspilt med mange musikere, innbefattet Ariel Ramirez og marokkanske Ali Hafid.
Han spiller dessuten bassklarinett.
World Trade Center Seoul

World Trade Center Seoul (WTC Seoul) er et bygningskompleks som består av seks bygninger som utgjør en del av COEX Convention & Exhibition Center i gata Teheranno i bydelen Gangnam-gu i Seoul, Sør-Korea.
The Trade Tower er WTC Seouls høyeste og mest markante bygning, og også en av landets høyeste med sine 54 etasjer og 288 moh. Trade Tower ble bygd i 1988.
Effektlyd (film)

Effektlyd innen film er en lyd hvis mål er å sette fokus på noe i eller utenfor bildet, ved at en handling eller hendelse blir gitt en egen lyd. Vanlige effektlyder kan for eksempel være en stor jernport som knirker, føtter som tasler, kvinner som skriker av skrekk, og selvfølgelig store, svære eksplosjoner. Effektlyd kjøres vanligvis på et eget spor ved siden av dialog og musikk.
Effektlyd kan bestå av både kontentum og reallyd, men som oftest består den av lyder til et spesielt formål som er tatt opp utenom resten av filminnspillingen. Etter at lyden er tatt opp, blir den gjerne justert på i etterkant ved å tilføre enten romklang, andre frekvensnivå, eller at den blir forvridd og tilpasset den spesielle stemningen det er ønsket å oppnå.
Effektlyden kan også bestå av lyder som spilles inn direkte til filmen. Dette kalles Foley-lyd, etter mannen som oppfant dette. Foley-artister bruker alt som kan lage lyd, som kålhoder, grus og melis til å lage lydeffekter som spilles inn samtidig mens filmen vises på et lerret i opptaksstudioet.
Et eksempel på en film som har betydd mye for bruken av effektlyd på film, er blant annet THX 1138 (George Lucas 1971). Det er lydarbeidet i denne filmen som blant annet er opphavet til de fleste lydeffektene i Star Wars (George Lucas 1977).
Frilandsmuseet

Frilandsmuseet er et av verdens største og eldste friluftsmuseer med mer enn 100 bygninger fra hele Danmark. Museet ligger nord for København i Lyngby i Nordsjælland. Det åpnet i 1901 som en avdeling av Dansk Folkemuseum, som i 1920 ble en del av Nationalmuseet.

Bygninger fra hele Danmark

Museet har bygninger fra bondestanden fra forskjellige deler av Danmark, Færøyene og de tidligere danske landsdeler Skåne, Halland, Blekinge og Sydslesvig. Bygningene er innredet, som da de var bebodd av bønder, håndverkere eller godsets folk i perioden 1650–1940 og viser danskenes hverdagsliv gjennom historien med alkover, verktøy, tresko og pyntenips. Det hele gir et nyansert bilde av danskenes hverdag i denne periode. Rundt om på museet mellom husene og på markene kan man møte mange forskjellige dyr av gamle, danske raser f.eks. lam, geitekillinger, gjess, ender, hester og kyr, som går og gresser på markene mellom husene.

Haver og verksteder i drift

Museet har 25 historiske haver, med blomster, frukttrær og nytteplanter, som viser forskjellige tiders skikk og bruk. I den klassiske bondehave forsøkte man å forene det pene og det nyttige. Havernes planter og blomster ble brukt til farging, medisin eller krydderi, og haven var delt op i flere avdelinger med hver sin funksjon, f.eks. frukthave, kålgård og urtehage. I den romantiske bondehave laget man grønne lysthus av lind eller bøk, og frukttrærne stod i prydhavens plener, mens bedene blev brukt til poteter eller grønsaker i stedet for blomster. Herregårdens park stammer fra klunketiden, hvor var man glad for det litt overlessede og fremmedartede. Haven rommer en parklignende prydhave med eksotiske blomster og trær og en stor kjøkkenhave med grønnsaker, blomster og frukt til både herskap og tjenestefolk.
På museet holder man på å gjenskape en stasjonsby fra industrialiseringens barndom, som viser et snekkerverksted med maskiner, ei smie og en jernbanestasjon. Her finner man også Brugsen (Danmarks Samvirkelag) med datidens varer, sytilbehør, leketøy, isenkram, nips, kolonialvarer og grovere landbruksvarer.

Mølle i bevegelse

Blant museets bygninger er tre vindmøller. Den eldste er en stubbmølle fra Karlstrup, oppført omkring 1662, fornyet i 1763 og flyttet til Frilandsmuseet i 1921. Møllen har to «etasjer» og kan dreies opp mot vinden av én mann, som trekker i «bagtrappen». Møllen fungerer, og det er på enkelte dager mulig å komme opp i den.
En nyere mølle er Fuglevad vindmølle – en gallerihollænder, oppført på stedet i 1832. Den tredje er en liten vindmølle i forbindelse med en gård fra Læsø. 
Frilandsmuseet har også flere vannmøller: En underfallsmølle i  bindingsverk fra Bornholm, to kverner - eller skvattmøller som de benevnes på dansk – en fra Færøyene og én fra Småland og endelig møllergården fra Fyn. Møllene passes av Frilandsmuseets Møllerlaug.
I løpet av sesongen er det teaterforestillinger, hageturer, gamle leker og salg fra brugsen i stasjonsbyen.
Det brenner en ild

Innspillingsfakta

Filmen ble spilt inn fra 6. april til 8. juli 1943 i Filmstaden i Råsunda og i nordlige Jämtland.

Handling

I et uidentifisert land repeterer Nasjonalteatrets ensemble Som dere vil ha det av William Shakespeare. Militærattasjé Lemmering inviterer til premieresupé. Han står på vennskapelig fot med teatertroppen og dens direktør Falkman. Lemmering er dessuten i et romantisk forhold med teatrets ledende skuespillerinne, Harriet Brandt.
Lemmerings land har planlagt en uventet invasjon av det uidentifiserte landet. Til tross for en indre tvil går Lemmering med på å bli okkupasjonens kommandant for således å kunne forhindre unødvendige grusomheter. Når premieresupéen blir avholdt for de uvitende skuespillerne og øvrige inviterte er Lemmering nedstemt, men Harriet prøver å oppmuntre ham.
Under en dramatisk morgenprøve får medlemmene av ensemblet vite at deres land er okkupert. Teatret blir inntatt av de militære. To unge mannlige skuespillere, Lauritz Bernt og Harriet Brandts bror, Georg, lykkes i å flykte for å kunne ta del i motstandskampen. Når Lemmering ankommer det okkuperte teatret nekter Falkman å ta ham i hånden. Harriet vender ham også ryggen.
Forsvaret må gi opp og overleverer sine våpen. Lemmering kaller Harriet og Falkman til seg. Han forteller den glade nyheten at deres teater skal gjenoppstå. Lemmering og Harriet får på nytt kontakt, og de elsker hverandre fremdeles. Når tjenestemann Bruhn fra okkupasjonsmakten dukker opp på teatret og beordrer at reportoaret fra nå av skal stå i «opplysningens» tjeneste, nekter Falkman og blir arrestert. Den ubehagelige og alkoholiserte skuespilleren Paul Winter erstatter ham i sjefsstolen.
Lauritz Bernt dukker plutselig opp hjemme hos Harriet. Han forteller at motstandskampen fortsetter også uten våpen og at Georg hver kveld taler i en illegal radiosender kalt «Frihetssenderen». Harriet bryter nå helt med Lemmering og slutter seg til motstandsbevegelsen.
Tønsberg len

Tunsberg (hoved)len eller Tønsberg eksisterte fra senmiddelalderen til lensvesenet ble avsluttet og Norge ble delt inn i amt på midten av 1600-tallet. Lenet utgjorde i 1560 det nåværende Vestfold fylke nord for Nøtterøy, innkludert Kongsberg-området i Buskerud. Lensete var Tønsberg by.
Den første tiden var Tønsberg len underlagt Akershus hovedlen, men på begynnelsen av 1600-tallet ble det omgjort til et selvstendig hovedlen. I 1673 ble rikskansleren i Danmark-Norge, Peder Schumacher, tildelt det tidligere Tønsberg len og amt, som Griffenfeld grevskap. 1676 falt greven i unåde og grevskapet tilfalt kronen og fikk navnet Tønsberg grevskap. 1683 ble det solgt videre til Gustav Wilhelm von Wedel i, som 1684 tok navnet Jarlsberg grevskap. Kjøpstaden Tønsberg ble skilt ut fra lenet samme år.
Kollsnes kogenereringsverk

Kollsnes kogenereringsverk er et kogenereringsverk på Kollsnes i Øygarden kommune i Hordaland. Kraftverket omdanner spillgass fra Gasnors sin LNG fabrikk til elektrisk kraft og varme.
Installert effekt er 3,5 MW og midlere årsproduksjon er på 21 GWh samt 11GWh varme. Produksjonen startet i 2004.
Kraftverket er under utvidelse til 10,3 MW og en forventet årsproduksjon på 83 GWh.
Varmen benyttes i et torskeyngelanlegget i Kollsnes Næringspark.
Kraftverket eies og driftes av BKK.
Medisinsk museum (Trondheim)

Medisinsk museum er museet for den medisinske historien i Trondheim, og viser primært utviklingen innenfor det medisinske feltet der. Målet er «å være en kunnskapskilde for leg og lærd. Museet håper å bidra til refleksjon og perspektiv.»
Museet ligger i Kunnskapssenteret ved St. Olavs hospital. Det er på 150 m² og består av et utstillingsrom og et torg med amfi, til bruk for foredrag og lignende. 
Den største delen av utstillingsarealet opptas av en temporær temautstilling. Ved åpningen var temautstillingen «Fra kalde isfjell til varme hjerter», en utstilling om ultralydteknologien som ble utviklet i Trondheim på 1970-tallet. 
Den permanente utstillingen består blant annet av en vegg som viser en tidslinje med glimt fra den medisinske historien, både lokalt og globalt. I amfiet er det utstilling av gjenstander som har vært brukt i pasientbehandling og forskning.
Museet har også samlinger av historiske medisinske gjenstander som ennå ikke er utstilt, blant annet en systematisk ordnet samling i en annen bygning (Forsyningssenteret) ved St. Olav. Denne samlingen er tilgjengelig etter avtale.
I tillegg til de fysiske utstillingene, består museet av et nettsted, som presenterer de aktuelle temautstillingene, viser glimt fra den medisinske historien og forteller historien bak og målet med Medisinsk museum.
Utstillingene skal vise det som har vært; trekke linjer frem til vår tid – og gi noen tanker om veien videre.
Medisinsk museum eies av universitetssykehuset St. Olavs hospital og Det medisinske fakultet (NTNU).
Professor Ivar Skjåk Nordrum er leder for museumsutvalget.

Museets historie

Det var professor Jon Lamvik som tok initiativet til et medisinsk museum i Trondheim. Allerede i 2002 begynte han, sammen med andre, systematisk innsamling og registrering av gjenstander knyttet til medisinsk praksis og forskning ved St. Olavs hospital og Det medisinske fakultet ved NTNU. I 2009 ble det bestemt at museet skulle få et areal i det nye Kunnskapssenteret ved St. Olavs hospital, og 30. januar 2014 ble det offisielt åpnet.
Spagettifisering

Spagettifisering er et begrep som innen astrofysikk som beskriver hvordan tidevannskrefter kan påvirke et himmellegeme, eller objekt, når dette befinner seg i et inhomogent gravitasjonsfelt. Effekten på objektet/legemets er vertikal strekk og horisontal kompresjon, eller spagettifisering. 
I de mest ekstreme tilfellene, som innen for gravitasjonsfeltet til et sort hull, er kreftene så store at ingen objekt tåler det, uansett hvor sterke komponentene i strekk.
Acyphoderes

Utseende

Middelsstore, slanke, mer eller mindre brunsvarte trebukker. Disse artene har sterkt forkortede, smale dekkvinger som ikke dekker bakkroppen eller flygevingene. Antennene er kortere enn kroppen, oftest litt fortykkede mot spissen og noe sagtakkede. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene. Dekkvingene er smale, trukket ut til smale spisser, og dekker ikke hele bakkroppen eller flygevingene. Beina er middels lange med tydelig klubbeformede lår og tynne legger.

Utbredelse

Slekten er vidt utbredt i Mellom- og Sør-Amerika.
Det spesielle forholdet

Det spesielle forholdet (engelsk: The Special Relationship) er et uttrykk som karakteriserer det nære politiske, diplomatiske, historiske og kulturelle forholdet mellom USA og noen av samveldelandene, spesielt Storbritannia. Det har også blitt brukt for å beskrive det nære forhold mellom Storbritannias statsminister Tony Blair og USAs president George W. Bush.
Begrepet brukes også om forhold mellom andre land, som forholdet mellom Kosovo og Albania, Brasil og Portugal, eller Israel og USA.
Kottapuram

Kottapuram er en del av Thrissur-distriktet og utgjør den sydligste grense mot Kodungallur. Det romersk katolske diakoni i Kottapuram har skilt lag med Verapoly erkebispedømme som har sitt sete her.
Kottapuram har et av de største grønnsakmarkeder i Kerala. Det ligger nær byen Kodungallur og Kollam-Kottapuram kanalen som ender i Kottapuram begynner i Kollam.

Historie

Kottapuram har spilt en viktig rolle i den indiske handelen på havet i det 8. og 9. århundre e.Kr.
Det er antatt at den gamle havneby, Muziris lå i Cranganore-området. Omådene rundt Pattanam nær Cranganore ble nylig gravd ut av arkeologer og identifisert som Muziris og Muziris var da Keralas viktigste havner.
Etter en legende fra år 50 e.Kr. kom Apostelen Tomas hit. Den første moské i India, nær fortet ble bygget av Cheraman Peruma etter anmodning fra Malik, Dinars sønn. Den ligger nær Fortet.
Kottapuram er et vanlig stedsnavn i Kerala. Ordet betyr «plassen rundt fortet». (Kotta betyr festning). Siden det er så mange festninger i India spesielt i Kerala. Men dette spesielle fortet har navn etter et fort bygget av portugisere i 1503. Bare rester er tilbake, fortet ble ødelagt av Zamorin så vel som Tippu Sultan. Det er idag kjent som Cranganore Fort og er nå bare en ruin.
Narew

Narew (gammelprøyssisk og  litauisk Naura, hviterussisk Нараў) er en elv som renner i vestlige områder av Hviterussland og nordøstlige deler av Polen.

Beskrivelse

Den er en av sideelvene til Wisla og med en lengde på 484 km (36 km i Hviterussland og 448 i Polen) er den den femte lengste elv i Polen. Nedslagsfeltet er 75 175 km² (58 873 i Polen).
Narew springer ut i Hviterussland og munner ut i Wisla i Polen. Delen av elven mellom Zegrzereserovaret, der den tok imot Vestre Bug og Wisla, blir også kalt Narwio-Bug.

Historisk

Den 6. september 1939 prøvde den polske hær å bruke Narew som forsvarslinje mot de tyske angrep under invasjonen av Polen i 1939. Forsvarslinjen ble oppgitt dagen etter og de flyttet bakover til Vestre Bug siden de tyske styrker allerede hadde brutt gjennom forsvaret.
Igor Akinfejev

Landslaget

28. april 2004 fikk han sin første landskamp for Russland.
Han ble tatt ut i Russlands EM-tropp til EM i Frankrike 2016.
Han ble tatt ut i Russlands tropp til FIFA Confederations Cup 2017 i Russland.
21. juni 2017 spilte han sin 100. landskamp for Russland.
Han ble tatt ut i Russlands tropp til VM i fotball 2018 i Russland.
Akinfejev la opp på landslaget 1. oktober 2018.
Pseudoparaphloeus

Utbredelse

Arten er kjent fra Eritrea, Saudi-Arabia og Jemen.
Trenton Aerodrome

Historie

Flyplassen begynte i 1928/1929 som et privat foretagende av en gruppe lokale piloter. I juni 1932 ble gress-stripen offisielt åpnet med landing av en de Havilland Gipsy Moth fløyet av den kanadiske luftfartspioneer, Jimmy Wade. Senere på året landet Jim Mollison på sin øst til vest kryssing av Atlanterhavet, som senere ble oppkalt etter ham.
I 1950 forlot flyplassen de private eierskap og ble overtatt av byen av Trenton. Men i 2006 følte kommunale tjenestemenn at «en by med 2 700 innbyggere kunne ikke lenger ha råd til å opprettholde flyplassen og dens fasiliteter» Da de søkte etter en kjøper var den eneste budgiver Sobeys Capital Inc., flyplassens viktigste bruker.
Notable besøkende til flyplassen omfatter flere statsministre og andre politikere så vel som Babe Ruth, Bill Clinton, Dronning Elizabeth og Prins Philip.
Coelosis bicornis

Utseende

En stor (30 millimeter), mørkfarget rødlig hornbille, kroppsformen er nokså bred. Som vanlig hos hornbiller er det stor forskjell mellom kjønnene, hannene er større og har et kraftig, krumt horn på hodet og to korte, litt krummede horn på pronotum. Pronotum har tydelig, rynkete mikroskulptur på sidene, dekkvingene fine punktrader. Hunnen mangler horn og framspring på thorax, kroppsformen oval, pronotum tett og kraftig punktert.

Levevis

De voksne billene er nattaktive og kommer gjerne til lys. Ellers er lite kjent om biologien deres.

Utbredelse

Arten er utbredt i Bolivia, Brasil, Paraguay og Argentina.
William Carvalho

Landslaget

Han ble tatt ut i Portugals EM-tropp til EM i Frankrike 2016.
Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.
Göran Hagberg

Tidlig karriere og Östers IF

Hagberg startet karrieren i den lokale klubben Bjuvs IF, og var innom Landskrona BoIS, før han i 1969 kom til Östers IF. Han ble en del av klubbens første storhetsperiode, da klubben kjempet i toppen av Allsvenskan, og spilte 242 kamper i Allsvenskan for Östers de neste ti årene.

AIK

Hagberg spilte for Alvesta GIF fra 1980 til 1982, men ble hentet til AIK sommeren 1982, da førstekeeperen Bernt Ljung hadde blitt skadet. Slutten på sesongen ble dramatisk for AIK, som kjempet i bunnen av Allsvenskan, og de måtte ut i play-off mot Djurgårdens IF, som hadde vunnet Division 2 Norra. Hagberg hadde flere kvalifiserte redninger, spesielt i siste play-off-kampen, og bidro med det klubbens videre tilværelse i øverste divisjon. Hagberg spilte sammenlagt ti kamper for AIK.

Landslagsspill

Hagberg spilte sammenlagt 15 landskamper for Sverige fra 1973 til 1979. Han var en del av Sveriges tropp både til VM i 1974 og VM i 1978, men spilte ingen kamper i noen av sluttspillene.

Trenerkarriere

Hagberg har vært trener og spillende trener for flere klubber i lavere divisjoner i Sverige. Han gjorde et kortvarig comeback som spiller for en av klubbene, Karlskrona AIF, i 1993.
Alfortville

Historie

Kommunen Alfortville ble opprettet 1. april 1885 ved å skille ut en del av arealet fra kommunen Maisons-Alfort.
Ole Jacob Hystad

Kvartett

Han leder Ole Jacob Hystad Quartet, som med Sigurd Ulveseth bass, Ben Besiakov, piano,
og Stein Inge Brækhus, trommer.